03/4. kd Euroopa Liidu Teataja 137 31979R2968 29.12.1979 EUROOPA ÜHENDUSTE TEATAJA L 336/25 KOMISJONI MÄÄRUS (EMÜ) nr 2968/79, 20. detsember 1979, üksikasjalike eeskirjade kohta haldusabi andmiseks eksporditavatele pehmetele valminud lehmapiimajuustudele, mis mitteliikmesriiki importimise korral vastavad erirežiimi tingimustele EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 20. detsembri 1979. aasta määrust (EMÜ) nr 2931/79 eksporditoetuse andmise kohta põllumajan- dussaadustele ja -toodetele, mis võivad kolmandas riigis kasu- tada impordi erirežiimi, (') eriti selle artikli 1 lõiget 2, ning arvestades, et: Ameerika Ühendriigid on üldise tolli- ja kaubanduskokkuleppe raames nõustunud lubama pehme valminud lehmapiimajuustu importi Ühendriikidesse ilma koguseliste piiranguteta; see kehtib alates 1. jaanuarist 1980; ühendus on kohustunud andma Ameerika Ühendriikide asutus- tele haldusabi, et tagada lepingu õige kohaldamine; kõnealuste juustudega peaks seetõttu kaasas olema sertifikaat, mille on välja andnud ühenduse pädevad asutused; käesolevas määruses sätestatud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Ühenduses toodetud ja käesoleva määruse I lisas sätestatud määratlusele vastava ühtse tollitariifistiku alamrubriiki 04.04 E kuuluva pehme valminud lehmapiimajuustu eksportimiseks Ameerika Ühendriikidesse, kaasa arvatud Puerto Rico, antakse asjaomase isiku taotluse põhjal sertifikaat, mis vastab käesoleva määruse II lisas toodud näidisele. Artikkel 2 1. Sertifikaadid trükitakse valgele paberile inglise keeles. Nende formaat on 210 x 297 millimeetrit. Väljaandev asutus annab igale sertifikaadile seerianumbri. Eksportiv liikmesriik võib nõuda, et tema territooriumil kasu- tatav sertifikaat oleks lisaks inglise keelele trükitud ka ühes tema riigikeeltest. 2. «Sertifikaatidest antakse välja originaal ja vähemalt kaks koopiat. Koopiad kannavad sama seerianumbrit kui originaal. Originaal ja koopiad täidetakse masinakirjas või käsitsi, viimasel juhul trükitähte(fš ja tindiga. Artikkel 3 1. Sertifikaadi ja selle koopia annab välja asutus, mille määrab iga liikmesriik. 2. Väljaandev asutus säilitab sertifikaadi ühe koopia. Origi- naal ja teine koopia esitatakse tolliasutuses, kus täidetakse Ameerika Ühendriikidesse eksportimise tolliformaalsused. 3. Lõikes 2 nimetatud tolliasutus täidab talle kasutamiseks mõeldud lahtri originaalil ja tagastab selle asjaomasele isikule. Tolliasutus säilitab koopia. Artikkel 4 Sertifikaat kehtib alles pärast pädevas tolliasutuses kinnitamist. Sellel on näidatud kogus. Kui kogus ei ole rohkem kui 5 % sertifikaadil näidatust suurem, loetakse see sertifikaadile vasta- vaks. Artikkel 5 Liikmesriigid võtavad kõik vajalikud meetmed, et kontrollida juustude päritolu, sorti, koostist ja kvaliteeti, kui neile antakse sertifikaat. Artikkel 6 Käesolev määrus jõustub 1. jaanuaril 1980. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. detsember 1979 (') EÜTL 344, 28.12.1979, lk 8. Komisjoni nimel asepresident Finn GUNDELACH